लेकिन एक सीमा के बाद अकृत्रिमता भी कृत्रिम हो जाती है ः और लहजा भी लटका हो जाता है. खास तौर से जब उसे फलसफा बना दिया जाता है. वर्धा के सहजिया दर्शन को भवानी ने भाषा और लहजे तक ही लागू न करके जीवन और जगत को देखने तक फैला दिया अर्थात् ‘पढ़ो जरा कम, कातो ज्यादा’ तक. लिहाजा उन्होंने कपास की तरह कविता को भी कातना शुरू कर दिया. हल्केपन और सादगी के लिए उन्होंने कपास बना डाला. यही नहीं, वे ‘शब्दों के महल’ में कैद भी हो गए. सोचने लगे ‘कि मेरे शब्द अब मुझसे भी बड़े हो गए हैं.’ इसे मुगालता कहा जाय या मुबालगा. जो हो; जिस ‘गीत फरोश’ के साथ भवानी कविता के बाजार में आए, अब उसी के साथ यदि उनकी तमाम पुरानी कविताएँ भी आ गइर्ं तो इनका स्वागत ही करना चाहिए.